CELEX: E2014P0004
Language: lv
Date: 2014-01-13 00:00:00
Title: EBTA Uzraudzības iestādes 2014. gada 13. janvārī iesniegtā prasība pret Islandi (Lieta E-4/14)

28.5.2014   
            
            
               LV
            
            
               Eiropas Savienības Oficiālais Vēstnesis
            
            
               C 163/9
            
         EBTA Uzraudzības iestādes 2014. gada 13. janvārī iesniegtā prasība pret Islandi
   (Lieta E-4/14)
   (2014/C 163/08)
   EBTA Uzraudzības iestāde, ko pārstāv tās pārstāvji Gjermund Mathisen un Auður Ýr Steinarsdóttir, rue Belliard 35, 1040 Brussels, Belgium, 2014. gada 13. janvārī EBTA Tiesai iesniedza prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1)
            
            
               pasludina, ka Islande, nepieņemot pasākumus vai uzreiz nepaziņojot EBTA Uzraudzības iestādei par pasākumiem, kas vajadzīgi, lai īstenotu Līguma par Eiropas Ekonomikas zonu II pielikuma XXIX nodaļas 4. punktā minēto Aktu (Eiropas Parlamenta un Padomes Direktīva 2007/23/EK (2007. gada 23. maijs) par pirotehnisko izstrādājumu laišanu tirgū), kas pielāgots EEZ līgumam ar tā 1. protokolu, nav izpildījusi saistības saskaņā ar minētā Akta 21. pantu un EEZ līguma 7. pantu;
            
         
               2)
            
            
               piespriež Islandei segt šīs tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats:
   
               —
            
            
               Pieprasījums attiecas uz to, ka Islande līdz 2013. gada 26. augustam nav ievērojusi EBTA Uzraudzības iestādes 2013. gada 26. jūnijā sniegto argumentēto atzinumu par to, ka minētā valsts nav ieviesusi savā tiesību sistēmā Eiropas Parlamenta un Padomes Direktīvu 2007/23/EK (2007. gada 23. maijs) par pirotehnisko izstrādājumu laišanu tirgū (“Akts”), kas minēta Līguma par Eiropas Ekonomikas zonu II pielikuma XXIX nodaļas 4. punktā un pielāgota EEZ līgumam ar tā 1. protokolu.
            
         
               —
            
            
               EBTA Uzraudzības iestāde norāda, ka Islande nav izpildījusi saistības, kas tai paredzētas Akta 21. pantā un EEZ līguma 7. pantā, noteiktajā termiņā nepieņemot pasākumus vai uzreiz nepaziņojot EBTA Uzraudzības iestādei par pasākumiem, kas vajadzīgi Akta īstenošanai.